

**R E P U B L I K A E SH Q I P Ë R I S Ë**

**MINISTRIA E MBROJTJES**

# RAPORT

#  PËR REZULTATET E KONSULTIMIT PUBLIK TË PROJEKTLIGJIT

**“PËR MIRATIMIN E STRATEGJISË USHTARAKE TË REPUBLIKËS SË SHQIPËRISË”**

1. **Titulli i projektaktit**

Projektligji “Për miratimin e Strategjisë Ushtarake të Republikës së Shqipërisë”.

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Projektligji është hartuar nga Drejtoria e Përgjithshme Rregullatore dhe Përputhshmërisë në Fushën e Mbrojtjes në bashkëpunim me Shtabin e Përgjithshëm të Forcave të Armatosura.

Projektakti është publikuar në RENJKP për konsultim, nga data 9 prill 2024 deri më datë 7 maj 2024, në respektim të afatit ligjor të konsultimit.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

Projektligji “Për miratimin e Strategjisë Ushtarake të Republikës së Shqipërisë”, u konsultua:

* **Nëpërmjet RENJK:**

Me publikimin në RENJK (<https://konsultimipublik.gov.al/Konsultime/Detaje/634>), u vendos një afat 20 ditor, nga data 9 prill 2024 deri më datë 7 maj 2024, për dhënien e sugjerimeve/komenteve mbi draftin e projektligjit.

* **Nëpërmjet adresës së emailit:**

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas draftit të projektligjit është vënë në dispozicion edhe adresa elektronike konsultim.publik@mod.gov.al.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgonte në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

* **Nëpërmjet takimeve konsultative :**

Strategjia Ushtarake është bazuar në ekspertizën më të mirë, duke përfshirë në grupin e punës për hartimin e tij komandantë, oficerë shtabi, ushtarakë pjesëmarrës në operacione kombëtare dhe ndërkombëtare, stafe akademike të institucioneve arsimore dhe studimore të Forcave të Armatosura të Republikës së Shqipërisë, konsulencën e aleatëve strategjikë si dhe këshilli konsultativ në fushën e sigurisë dhe mbrojtjes.

**Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* Ministria e Mbrojtjes;
* Ushtarakë pjesëmarrës në operacione kombëtare dhe ndërkombëtare;
* Stafe akademike të institucioneve arsimore dhe studimore të FARSH.

 **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimit e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Projektligji nuk ka marrë komente gjatë tryezave konsultative dhe në rubrikën përkatëse në RENJKP, por ka marrë komente vetëm nëpërmjet sistemit e Akte nga Ministria e Brendshme, Ministria për Evropën dhe Punët e Jashtme, Ministria e Drejtësisë, Ministria e Financave, Ministri i Shtetit për Marrëdhëniet me Parlamentin dhe Shërbimi Informativ i Shtetit, të cilat janë marrë në konsideratë, trajtuar, refuzuar apo reflektuar rast pas rasti, gjatë procesit të hartimit të dokumentit.

|  |  |  |  |  |  |
| --- | --- | --- | --- | --- | --- |
| Nr. | Çështja e adresuar(*psh. përkufizimi i ri i…, kushtet për regjistrimin e…, rregullimi i…, etj.)* | Komenti*(grumbulloni dhe përmblidhni komente identike/të ngjashme nga palët e ndryshme të interesuara së bashku)*  | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar)  | Justifikimi |